La principal diferència entre el mètode ancestral i el tradicional o champenoise, és que en la producció del vi ancestral únicament es produeix una fermentació i aquesta succeeix directament en interior de l'ampolla, sense addició de sucres o llevats externs. El procés d'embotellat primerenc, quan el most encara està en fermentació, provoca que els vins ancestrals desenvolupin bombolles de manera espontània i natural que són part del seu encant i del seu atractiu per als amants d'aquests vins pet-nat frescos i naturals. Igualment, ho és el seu aspecte, en general, més rústic, a causa de la presència d'alguns sediments en l'ampolla.